User:Rho9998/Solomon and Saturn (CCCC422)

leofre ðon eall ðeos leohte gesceaft ge g ðan. grunda goldes ⁊ seolfres feðer sceatú full feoh gestreone gif he afre ðær organes owiht. cuðe fracoð he bið ðon ⁊ freinede frean ælmihtigú englum ungelic ána hwearfað.

aturnus cwæð ac hwa mæg eaðost ealra gesceafta ðon halgan duru heofona rices terhte ontẏnan on rime ∵

alomon cwæð ðæt ge palm twigede pat́ noster hæfonas ontẏneð halige geblissað metod gemiltsað nienðor gesẏlleð adwæsceð deofles fẏr drẏhtnes onæleð swẏlce ðu miht mid ðẏ be[o]rhtan gebede blod ón hætan ðes deofles drean t him dropan sagað swate gesw seofan intingum eges fullicran ðon seo aren grupu ðan heo for .xi tẏdernessu ofer gleda grupe gifrust. wealleð. forðon hafað se canta ofer ealle cristes bec weo marost word hefe writu læreð stefnú steoreð ⁊ hu stede healdeð heofona rices ære geat wa wiged. Saturnus cwæð ac hulic isse ongan inge hẏndú to be gonganne ðam ðe his gast. meltun wið morðre mergan ofsorg se ẏldigú huru him scippend geaf wuldor  ec ðas on worolde full oft fẏr wit. gewind mod ge mengeð nis manna wat hæleða.

inder hefenum hu him hige dreoseð bẏrig æftær bocu hwilum me brẏne fageð hige heortan neah hædne wealleð.

alomon cwæð gẏlden isse godes cwide gimmu æned hafad sẏflren leaf wundor inæg æghwẏlc ðurh gafæs gife god spel secgan he bið seofan snẏtro ⁊ saule hunig he mag ða saule of sien nihte gefeccan under foldan næfre hie se feond toðæs niðer feterú gefæstnað ðeah he hie mid fiftigú clusum beclemme he ðone cræft. briceð ⁊ ða orðancas ealle tosliteð hungor he ahieðeð helle gestrudeð wẏlm toweorpeð wuldor getimbreð he modigra middan gearde staðole strengra ðon ealra stana grite lame na he is læce leohte wince: swilce he is deafra duru dumbra tunge scẏldigra scẏld scẏppendes seld flodes ferigend folces nerigend ẏða ẏrfe weard earmra fisca ⁊ wẏrma elm wildeora holt on westenne weard weorð mẏ geard ⁊ reðe wile geopenlice ðone godes cwide singan soðlice ⁊ hine siemle wile lufian butan leahtrum he mæg ðone laðan gæst feohtende feond fleonde gebrengan gif ðu hí ærest ón ufan ierne gebrengest. prologa prima ðam is ᛈ P. nama hafað guðo mæcgu gierde lange gẏldene gade ⁊ aðone nan.

feond swið mod sweopað ⁊ him on swuðe fẏlgeð .ᚪ. á ofer mægene ⁊ hine eac of slihð .ᛏ t. hine teswað ⁊ hine onða tungan sticað wræsteð him ðæt. woddor. ⁊ him ða wongan brieceð .ᛖ.e. hiene ẏflað swa he awile ealra feonda. gehwane fæste gestondan ðon hiene on unðanc .ᚱ r. ieorrenga geseceð boc stafa brego bregdeð sona feond be ðam feaxe læteð flint brecan scines sconænu hene besceawað no his leomona lið ne bið him læce god wendeð he hiene ðon under wolcnum wig steall seceð heolstre behelmed huru him bið æt heartan wá ðonne hangiende helle wisceð ðæs engestan eðel rices ðon hine for girnað ða cirican ge tuinnas .ii. od æghwæðer brengeð sweopan of siðe sargiað hwile fremdne flæsc homan feorh nebe murneð ðon .ᛋ.S. cẏmeð engla. geræswa wuldores stæf wraðne gegripeð feond be ðam fotum læteð fore weard hleor. on strangne stan sduð toðas geond helle heap hẏdeð hine æghwẏlc æfær sceades sciman sceaða bið gebisigod satanes ðegn swiðe gestilled. swilce hiene. ᛢ. e ⁊ ᚢ.V. cwealme gehnægað frome folc togan farað him to gegnes habbað leoht speru lange sceaftes swiðmode sweopan swenga ne wẏrnað.